Mikhail Antipov ( t.h. ) er með tvo vinninga að loknum tveimur umferðum . sunnlenska.is / Guðmundur Karl Rússinn Mikhail Antipov sigraði Hannes Hlífar Stefánsson í 2. umferð heimsmeistaramótsins á afmælisskákhátíð SSON á Hótel Selfossi í dag . Antipov er því kominn með tvo vinninga og er sá eini sem hefur unnið báðar sínar skákir . Önnur úrslit dagsins urðu þau að Sarasadat Khademalsharieh sigraði Héðinn Steingrímsson , Semyon Lomasov sigraði Sergei Zhigalko , Ahmed Adly sigraði Dinara Saduakassova og þeir Helgi Áss Grétarsson og Rafael Leitão skildu jafnir . Staðan á mótinu er þessi að loknum tveimur umferðum : Mikhail Antipov 2v . Semyon Lomasov 1,5 v.Ahmed Adly 1,5 v.Sergei Zhigalko 1,0 v.Sarasadat Khademalsharieh 1,0 v.Helgi Áss Grétarsson 1,0 v.Rafael Leitão 1,0 v.Hannes Hlífar Stefánsson 0,5 v.Héðinn Steingrímsson 0,5 v.Dinara Saduakassova 0 v . Þriðja umferð mótsins hefst kl. 17:00 á morgun , fimmtudag , og er teflt í aðalsal Hótel Selfoss .